cyanic-selkie/wikianc huggingface dataset:
העורקים הכליליים
מבנה
העורק הכלילי השמאלי מספק דם ללב שמאל, חדר ועלייה שמאל, ולמחיצה הבין חדרית. הפיצול המרכזי הראשון של העורק הכלילי השמאלי הוא לעורק הכותר (LCX) ולעורק הקדמי היורד (LAD). עורק הכותר מתפצל בהמשך לענפים נוספים כשהעיקרי מביניהם הוא העורק השולי השמאלי. עורק הכותר מספק דם בעיקר לחדר שמאל ולעיתים למערכת ההובלה של הלב וממשיך עד החלק האחורי של הלב. העורק השמאלי הגדול יותר הוא העורק הקדמי היורד. העורק מספק דם לאזור החדר השמאלי, למחיצה הבין חדרית ולחוד הלב. העורק הקדמי היורד מתפצל למספר ענפים ולבסוף מתבצעת השקה בינו לבין העורק היורד האחורי, סעיף של העורק הכלילי הימני.
העורק הכלילי הימני מספק דם לעלייה ימין, לשני חדרי הלב, לחלק קטן מהמחיצה הבין חדרית וברוב המקרים למערכת ההולכה של הלב. הסעיפים העיקריים של העורק הכלילי הימני הם העורק השולי הימני וברוב המקרים העורק היורד האחורי (PDA). העורק השולי הימני מספק את הדם לחדר ימין של הלב, בעוד שהעורק היורד האחורי לשני חדרי הלב ולחלק קטן מהמחיצה הבין חדרית.
מערכת ההולכה של הלב מקבלת את אספקת הדם שלה מעורק הגת והפרוזדור כשב-60% מהאוכלוסייה מסתעף מהעורק הכלילי הימני וב-40% מהאוכלוסייה מעורק הכותר.
העורק היורד האחורי לרוב מסתעף מהעורק הכלילי הימני (ב-70% מהאוכלוסייה), מצב בו המערכת הכליליית מסווגת ב"שליטה ימנית". לעיתים, העורק מסתעף דווקא מעורק הכותר (ב-10% מהאוכלוסייה), מצב בו המערכת הכליליית מסווגת ב"שליטה שמאלית", ולעיתים הן מעורק הכותר והן מהעור הכלילי הימני (בכ-20% מהאוכלוסייה).
תפקוד
במהלך התכווצות שריר הלב (סיסטולה) נוצר לחץ חוץ-כלי על עורקים אלו ומונע מעבר של דם בעורקים. על כן, מרבית הדם שמגיע לשריר הלב בעורקים הכליליים מגיע בזמן שלב הרפיית הלב (דיאסטולה).
מספר ההשקות של עורקים בלב נמוך מאוד באופן יחסי, אם כי עולה במהלך השנים. עקב מספר המעקפים הנמוך, חסימה של כלי דם עלולה למנוע הגעה של דם לאזורים שונים בלב, שכן אין מעקפים שיספקו דם לאזורים אלו. ההשקות הבודדות שבלב מתקיימות בין העורק הקדמי היורד להעורק היורד האחורי, בין העורק הכלילי הימני לעורק הכותר ובין חלקי העורקים המזינים את המחיצה הבין חדרית. השקות אלו תורמות ללב בעת חסימה, שכן אם אחד מכלי הדם נחסם, כלי הדם השני ממשיך לספק דם, ובכך חמצן, לאזור בו השקה זאת מתרחשת.
ישיבת רכסים
ישיבת רכסים (קול אליהו) היא ישיבה גבוהה לבני ספרד ועדות המזרח. הישיבה שוכנת בעיר רכסים. בראשות הישיבה עומד הרב רפאל אליהו ציון סופר.
היסטוריה
הישיבה נוסדה בשנת ה'תשס"א על ידי הרב אליהו סופר ובסיועם של הרב משה תנעמי והרב יהודה מלמד, בקמפוס מוסדות "אור חדש" ברכסים. בראשיתה, נעזרה הישיבה בראשי ישיבת תפרח הרב יעקב פרידמן והרב אביעזר פילץ.
סגנון הישיבה
ראש הישיבה הרב אליהו סופר משמש בה גם כמנהל רוחני (משגיח), ומוסר בישיבה שיעורים כלליים בסוגיות הנלמדות לצד מסירת שיחות וועדים. בצוות רבני הישיבה משמשים רמי"ם, משיבים וראשי קיבוץ. חלקם מתגוררים במרכז הארץ.
לקריאה נוספת
יוסף טולידנו, בכותל המזרח, קול העיר בני ברק, גיליון 1359, 16 ביוני 2022. עמ' 20-22
אלברו נגרדו
אלברו נגרדו סאנצ'ס (בספרדית: Álvaro Negredo Sánchez; נולד ב־20 באוגוסט 1985 במדריד) הוא כדורגלן ספרדי המשחק בעמדת החלוץ בקדיס. נגרדו היה שחקן נבחרת ספרד, עמה זכה ביורו 2012.
תחילת הדרך
נגרדו נולד במדריד, והחל את הקריירה שלו במועדון הכדורגל המקומי ראיו ואיקנו. לאחר ששיחק בקבוצת הנוער ובקבוצת המשנה של המועדון, ערך את הופעת הבכורה שלו בקבוצה הבוגרת בשנת 2005 בליגה הספרדית השנייה. בקיץ של אותה השנה עבר לריאל מדריד ושיחק והתאמן בקבוצת המשנה של המועדון – ריאל מדריד קסטיליה.
בעונת כבש 18 שערי ליגה במדי ריאל מדריד קסטיליה. אך אלו לא הצליחו למנוע את ירידת קבוצתו לליגה השלישית. הוא הצליח לצוד את עינו של מאמן הקבוצה הראשונה, פאביו קאפלו, ונכלל בסגל הקבוצה במספר משחקים במסגרת גביע המלך הספרדי אך נשאר על ספסל המחליפים.
אלמריה
ביולי 2007 נמכר לאלמריה מהליגה הראשונה כשבחוזה ההעברה נשארת לריאל מדריד אפשרות לרכוש אותו מחדש. הוא ערך את הופעת הבכורה שלו במועדון ב-26 באוגוסט 2007 בניצחון אלמריה 0–3 על דפורטיבו לה קורוניה, וב-2 בפברואר 2008 כבש שער מכדור עונשין מ11 מטרים במשחק ביתי נגד קבוצתו לשעבר שהפסידה לאלמריה 2:0. נגרדו סיים את העונה כמלך השערים באלמריה לאחר שכבש 13 שערים, והקבוצה מחבל אנדלוסיה סיימה במקום השמיני. בעונת כבש חמישה שערים בששת המשחקים הראשונים של הקבוצה, בתוכם שער ניצחון בתוספת הזמן נגד רקראטיבו ולבה ב-28 בספטמבר 2008. את העונה הוא סיים עם 19 שערים וריאל מדריד בחרה לממש את זכותה ולרכוש אותו מחדש תמורת חמישה מיליון יורו. הוא חזר להתאמן בריאל מדריד בקיץ 2009 והשתתף במשחקי ההכנה של הקבוצה אך לא המשיך במועדון בעונת.
סביליה
נגרדו החליט לעבור לסביליה בה חתם על חוזה לחמש שנים. סביליה שילמה עליו 15 מיליון יורו, וכמו במקרה אלמריה, ריאל מדריד סיכמה מראש על אפשרות לרכישתו בחזרה בשנתיים הבאות. הוא ערך את הופעת הבכורה שלו בסביליה ב-31 באוגוסט 2009 במשחק נגד ולנסיה ועלה כמחליף בדקה ה-37 בהפסד חוץ 0–2. כעבור שבועיים כבש שער בכורה במשחק חוץ נגד אוסאסונה בניצחון 0–2. בעונתו הראשונה בסביליה, עונת, התחרה על עמדת החלוץ עם לואיס פביאנו ופרדי קאנוטה. בסך הכול כבש 11 שערים בעונה זו והיה שותף לזכיית הקבוצה בגביע המלך. בעונת ביסס את מקומו כחלוץ הפותח של סביליה כשכבש 27 שערים בכל המסגרות, 20 מתוכם בליגה, וזכה בגביע זארה המוענק מדי עונה לכדורגלן הספרדי שהבקיע הכי הרבה שערים בליגה (מלך השערים בעונה זו היה כריסטיאנו רונאלדו הפורטוגזי). בעונת כבש 25 שערים וזכה שוב בגביע זארה.
מנצ'סטר סיטי
ב-19 ביולי 2013 נמכר תמורת 20 מיליון אירו למנצ'סטר סיטי וחתם על חוזה לארבע עונות. את הופעת הבכורה שלו במדי מנצ'סטר סיטי הוא ערך ב-19 באוגוסט 2013, כשעלה כמחליף בניצחון 0–4 על ניוקאסל באצטדיון סיטי אוף מנצ'סטר. את שערו הראשון כשחקן הסיטי כבש במשחק הבא, בנגיחה בהפסד 2–3 מול העולה החדשה קרדיף סיטי. בסך הכול כבש בעונתו הראשונה תשעה שערי ליגה ו-23 בכל המסגרות, והיה שותף לזכיית הקבוצה באליפות אנגליה, בגביע הפוטבול ליג ובהעפלתה לשמינית גמר ליגת האלופות.
ולנסיה
ב-1 בספטמבר 2014 הושאל לוולנסיה. ערך את הופעתו הבכורה בקבוצה ב-25 באוקטובר בניצחון 1–3 על ויאריאל. הבקיע את שערו הבכורה בקבוצה נגד אספניול בפנדל בניצחון 1–2 בגביע. בקיץ תמה השאלתו, אך הוא הועבר באופן מלא לוולנסיה. בשתי עונותיו בקבוצה הבקיע 18 שערים בכל המסגרות.
מידלסברו
ב-20 ביולי 2016 הושאל למידלסבורו. ב-13 באוגוסט ערך את הופעתו הבכורה בקבוצה בתיקו 1-1 נגד סטוק סיטי בו הבקיע את שערו הראשון. נגרדו כבש תשעה שערים בליגה אך קבוצתו ירדה בסיום העונה.
השנים האחרונות
ב-3 באוגוסט 2017 חתם בבשיקטש עבור 2.5 מיליון אירו לשלוש שנים. ב-13 באוגוסט ערך את הופעתו הבכורה בקבוצה בניצחון 0–2 על אנטליהספור. ב-28 באוקטובר הבקיע את שערו הראשון בקבוצה בניצחון 1–2 על אלניהספור. לאחר עונה עבר לא-נאסר מליגת העל באיחוד האמירויות.
ב-23 ביולי 2020 חזר לספרד וחתם בקדיס לעונה אחת.
נבחרת לאומית
נגרדו נכלל בסגל נבחרת ספרד מ-6 באוקטובר 2009 וערך את הופעת הבכורה שלו במוקדמות מונדיאל 2010 בניצחון 1–2 על נבחרת ארמניה. ארבעה ימים לאחר מכן כבש נגרדו צמד בניצחון 2–5 על נבחרת בוסניה והרצגובינה. הוא זומן לסגל הנבחרת ליורו 2012 ושיחק פעמיים בטורניר, מול פולין ואוקראינה. הוא שיחק בחצי הגמר במשחק נגד נבחרת פורטוגל. המשחק הסתיים ללא שערים ובדו-קרב בעיטות עונשין החטיא פנדל שלא מנע מנבחרתו לנצח 2–4. הוא נכלל בסגל המורחב של 30 השחקנים שפורסם לקראת מונדיאל 2014 אך נופה כשהסגל צומצם ל-23 הסופיים.
אליפות צרפת בטניס 1934
אליפות צרפת 1934 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-23 במאי והסתיימו ב-2 ביוני. זו הייתה האליפות ה-39 מאז ייסודה.
תחרות הנשים
בתחרות הנשים השתתפו 54 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:
במשחק הגמר מנצחת תחרות 1933 מרגרט סקריבן ניצחה את הלן ג'ייקובס  ב-3 מערכות ובכך זכתה בתחרות בפעם השנייה ברציפות.
תחרות זוגות גברים
בתחרות השתתפו מספר זוגות. במשחק הגמר מנצחי תחרות 1928 ז'אן בורוטרה וז'אק בריניון נפגשו עם ג'ק קרופורד וויוויאן מקגרת'  וניצחו ב-5 מערכות.
תחרות זוגות נשים
בתחרות השתתפו 24 זוגות. במשחק הגמר מנצחות תחרות 1933 סימון מאתיה ואליזבת ריין  שיחקו נגד הלן ג'ייקובס ושרה פלפרי  וניצחו בשתי מערכות.
תחרות זוגות מעורבים
בתחרות השתתפו מספר זוגות. במשחק הגמר ז'אן בורוטרה וקולט רוזמבר נפגשו עם אליזבת ריין  ואדריאן קוויסט  וניצחו בשתי מערכות.
די קסטרו
די קסטרו (פירושו: "מהביצור") הוא שם משפחה יהודי ספרדי שמקורו בפורטוגל.
פסגת סירק (אנטארקטיקה)
פסגת סירק (באנגלית: Cirque Peak) היא פסגה ברכס מילן, באזור חוף פנל של ארץ ויקטוריה שבאנטארקטיקה.
פסגת סירק ממוקמת 1.8 קילומטרים מדרום לפסגת לה קוטור.
מקור השם
שמה של הפסגה ניתן לה על ידי המחלקה הצפונית של משלחת הסקר הגאולוגית לאנטארקטיקה של ניו זילנד (New Zealand Geological Survey Antarctic Expedition בראשי תיבות: NZGSA) שחקרה את אנטארקטיקה בעונת המחקר (הקיץ האנטארקטי) 1962–1963.
השם מתייחס למיקום הפסגה בקצהו של קרקס קרחוני גדול, בו מצוי חלק מהמקפא הקרחוני (נווה - névé) של קרחון פרל הארבור.
באנגלית "סירק" (cirque) משמעו קרקס.
ווקסהול 23-60
ווקסהול 23–60 (באנגלית : Vauxhall 23-60) היא מכונית פתוחה בסגנון "טורפדו" ("Torpedo (car)" ) מתוצרת יצרנית הרכב הבריטית ווקסהול מוטורס אשר יוצרה במספר תצורות בין השנים 1925–1922 בבריטניה
בנוסף יוצרה "ווקסהול 23–60" בסגנון "Tourer"
מ-16 בנובמבר 1925 הייתה "ווקסהול מוטורס" בבעלות ג'נרל מוטורס.
מרקרמיר
מרקרמיר (בהולנדית: Markermeer) הוא אגם במרכז הולנד, הגובל במחוזות צפון הולנד ופלבולנד, ובאגם האייסלמיר הגדול ממנו. שטחו של המרקרמיר 700 קמ"ר ועומקו נע בין 3 ל-5 מטרים. הוא קרוי על שם אי קטן לשעבר השוכן לחופיו, כיום חצי אי, מרקן (Marken), שבו שוכן כפר באותו שם. חלקו הדרום-מערבי של האגם, שמשתרע מהאזור שבו נשפכו בעבר מימי נהר אָי (IJ) אל הזאודרזי (Zuiderzee, הים הדרומי שקדם לאייסלמיר ולמרקמיר), ידוע כיום בשם איימיר (Ijmeer).
מלכתחילה לא הייתה כוונה שהמרקמיר יישאר אגם. הוא היה חלק מהזאודרזי, שהיה מפרץ פנימי של הים הצפוני ושב-1932 נסגר על ידי סוללת העפר של האפסלאודייק וכך הפך האייסלמיר להיות אגם מים מתוקים. השנים הבאות עמדו בסימן של כיבוש הים וייבוש שטחי אדמה נרחבים, הפולדרים, במסגרת מיזם רחב-ממדים שנקרא "עבודות הזאודרזי" (Zuiderzeewerken). אחד מהפולדרים הללו, שהיה אמור להיקרא "מרקרוורד" (Markerwaard), היה אמור להיווצר בשטחו של המרקרמיר באמצעות בניית סוללת העפר האוטריבדייק (Houtribdijk). הסוללה הושלמה ב-1976, ומבחינה הידרולוגית פיצלה את האייסלמיר לשני חלקים, כשהחלק הדרומי הוא המרקרמיר.
בשל שינוי סדרי עדיפויות ובשל ספקות שעלו בנוגע לעלויות הכלכליות הכרוכות בייבושו של המקרוורד, נדחתה תוכנית הייבוש לשנות השמונים ולמעשה לא בוצעה מעולם. מאז הפך המרקרמיר לנכס סביבתי ותיירותי בפני עצמו.
המרקרמיר משמש מאגר מים מתוקים וחיץ נגד שיטפונות ובצורות. ב-2003 הוכתה הולנד בבצורת וכמה סוללת עפר קטנות עמדו בפני סכנה. מים שהועברו מהמרקרמיר שימשו כדי לשמור על האזורים סביב לאמסטרדם מפני יובש וכדי לשמור על שלמותן של סוללות העפר.
מטרתו של מיזם חדש, הקרוי "מרקר ואדן" (Marker Wadden, ע"ש ים ואדן), היא ליצור כמה איים בצפון המרקרמיר.
עמינדב (דמות מקראית)
עַמִּינָדָב הוא דמות מקראית. הוא מוזכר כאביו של נחשון, נשיא שבט יהודה, ואביה של אלישבע, אשת אהרן.
שמו
פירוש נוסף מבוסס על ההסבר הלשוני גרידא. הוא מתמקד במילה "עם", וקובע שהשמות נוצרו מהרכבה רגילה: קידומת+שורש. באותו אופן כמו השמות "אבינדב" או "אחינדב". כלומר שמות שבבסיסם קרבת משפחה. כדי לבסס הסבר זה, צריך להציב את המילה "עם" בשורה אחת עם המילים "אב" ו-"אח". ואמנם, בלשני העברית מציבים את המילה "עם" באותה קטגוריה כמו אב ו-אח. הם קובעים קביעה זו בהסתמך על שפות שמיות אחרות. למשל, בערבית, המילה "עם" פירושה "דוֹד": عم. אבל גם בעברית אפשר לציין את הזיקה בין "עם" לבין "חם" (האב של האישה).
מוצאו
עמינדב היה נכדו של חצרון בן פרץ ובנו של רם, ודוד המלך הוא אחד מצאצאיו. יש הסוברים כי נישואי בתו של עמינדב, אלישבע לאהרון מסמלים ברית בין בני אהרון ושושלת הכהונה לבין מלכי יהודה, צאצאי דוד.
הנצחת שמו
המושב עמינדב הממוקם ממערב לירושלים המשתייך לתנועת המושבים נקרא על שמו.
קים סי-היאון
קים סי-היאון (בקוריאנית 김시현; נולדה ב-5 באוגוסט 1999) היא זמרת ומנחת טלוויזיה מקוריאה הדרומית. היא חברה בלהקת הבנות אוורגלו, שחתומה בחברת התקליטים הקוריאנית יואואה אנטרטיינמנט, דרכה הוציאה מספר אלבומי סינגל ומיני-אלבומים.
בכורה מוקדמת
קים התחרתה בעונה הראשונה של תוכנית הטלוויזיה "Produce 101", שנועדה לעזור לאמנים צעירים לפתח את הקריירה המוזיקלית שלהם. היא סיימה במקום ה-40 ואז חתמה על חוזה הקלטות ביואואה אנטרטיינמנט. בשנת 2018, הצטרפה קים לעונה השלישית של תוכנית הטלוויזיה "Produce 48", לצד יירן שבעתיד הפכה לחלק מלהקת הבנות אוורגלו ולצד חברות נוספות. קים הודחה במקום ה-27.
2019–הווה: הופעת בכורה עם אוורגלו ופעילויות סולו
את ההופעה הראשונה שלה עם אוורגלו ב-18 במרץ 2019 עשתה קים, כאשר הוציאה ביחד עם הלהקה את הסינגל אלבום הראשון שלה, Arrival of Everglow, מתוכו יצא לאור הסינגל המוביל "Bon Bon Chocolat". השיר לווה בווידאו קליפ מצליח שעזר בקידום שלו.
ב-7 בפברואר 2020 נבחרה קים כ-MC במסגרת תוכנית הטלוויזיה של MTV "The Show", שעלתה לאקרנים בסמוך לכך. קים מנחה שם לצד קים מין קיו.
ווילו והנסיכה
ווילו והנסיכה (באנגלית: Willow) הוא סרט פנטזיה אמריקאי משנת 1988 בבימויו של רון הווארד. את הסיפור לסרט כתב ג'ורג' לוקאס, אשר היה אחד ממפיקי הסרט, אשר בו מככב ווריק דייוויס כווילו, איכר פשוט בעולם פנטזיה של חרבות וכשפים, אשר בניגוד לרצונו לוקח חלק חשוב בהגנה על תינוקת מיוחדת מפני מלכה רודנית. עוד משתתפים בסרט: ואל קילמר, ג'ואן והאלי, ג'ין מארש, פטרישה הייס, בילי בארטי ופט רואץ'.
את הרעיון לסרט הגה לוקאס כבר בשנת 1972, והציע להווארד לביים רק בשלב הפוסט-פרודקשן של הסרט קוקון בשנת 1985. לוקאס האמין שלו ולהווארד מערכת יחסים הדומה לזו שיש לו עם סטיבן ספילברג. בוב דולמן, אשר הובא כדי לכתוב את התסריט, סיים את עבודתו בסוף שנת 1986, בכותבו את הטיוטה השביעית והאחרונה לתסריט. הסרט יצא לפועל בתמיכת מטרו גולדווין מאייר, כאשר הצילומים החלו באפריל 1987, והסתיימו באוקטובר שלאחר מכן.
רוב הצילומים התקיימו באולפני Elstree אשר בהרטפורדשייר, אנגליה, כמו גם בוויילס וניו זילנד. חברת Industrial Light & Magic יצרה את האפקטים החזותיים שבסרט, שהובילו לפריצת דרך מהפכנית בטכנולוגיה המורפינג הדיגיטלי. הסרט יצא לאקרנים במאי 1988, וזכה לביקורות מעורבות של המבקרים, אך להצלחה כלכלית צנועה ואף קיבל שתי מועמדויות לפרס האוסקר.
עלילת הסרט
בשל פחד מפני נבואה כי תינוקת שתיוולד תביא למפלתה, המלכה הרעה בבמורדה (ג'ין מארש) כולאת את כל הנשים ההרות שבממלכתה - נוקמאר. כאשר התינוקת אלורה דנן (קייט ורות' גרינפילד) נולדת בצינוק שבטירת המלכה, היא מזוהה כתינוקת אשר אליה מתייחסת הנבואה על פי כתם לידה שעל זרועה.
אולם בטרם מספיקה המכשפה השחורה להגיע על מנת לתבוע את הילדה, אימה של אלורה דנן משכנעת מיילדת להבריח את התינוקת. בבמורדה שולחת את בתה סורשה (ג'ואן והאלי) ואת ראש הצבא שלה הגנרל קייל (פט רואץ') אחר המיילדת, לתפוס אותה ולהחזיר את אלורה. לאחר מרדף ארוך, כלבי נוקמאר מוצאים את המיילדת. בידיעה כי לא תוכל לברוח, המיילדת מניחה את התינוקת על רפסודה מאולתרת ושולחת אותה לגורלה - במורד זרם נהר. בעודה מאמינה כי מיצתה את התפקיד המיועד לה - הכלבים מדביקים אותה וקורעים אותה לגזרים. בינתיים, התינוקת נשטפת בזרם אל חוף הסמוך לכפר המיושב על ידי גזע של ננסים המכונים נלוינים. וילו אופגוד (וורוויק דייוויס), חקלאי וקוסם חובב, מוצא את התינוקת ומחליט לטפל בה.
יום למחרת, וילו וילדיו משתתפים בפסטיבל המתקיים בכפר שלהם. וילו לוקח חלק במבחן, על מנת להתקבל ולהיות שוליה לקוסם של הכפר, אך נכשל. במהלך החגיגה, כלב מנוקמאר, אשר מנסה להתחקות אחר עקבותיה של התינוקת, תוקף את הכפר. לאחר שסיבת התקיפה מתגלה, וילו נבחר על ידי מועצת העיר כדי להחזיר את הילדה לעולם של בני האדם (המכונים דאיקיני). בן האדם הראשון שווילו פוגש בדרכו הוא מדמרטיגן (ואל קילמר), לוחם שחצן המוחזק בשבי ב"כלוב של עורב" בצד הכביש על פשע כלשהו. בלא יכולת לברוח מהכלוב שלו, מדמרטיגן מציע לווילו כי יטפל בתינוקת, אם ישחרר אותה. במהלך שיחתם, הם פוגשים בצבא הנסוג של ממלכת גאלאדורן, שהובס לאחרונה על ידי צבאה של בבמורדה. בראש הצבא המובס נמצא חבר ותיק של מדמרטיגן - אירק ת'אוגבר (גייבן או'הרליהי). וילו מפקיד את התינוקת בידי מדמרטיגן ויוצא במסע בחזרה אל ביתו, אולם בדרכו חזרה הוא מותקף על ידי שבט של פיות (גזע המכונה בראוני), אשר חטף את התינוקת ממדמרטיגן. וילו נפגש עם מלכת הפיות של היער צ'רלינדרה אשר מספרת לו כי התינוקת אלורה דנן בחרה בו להיות האפוטרופוס שלה. היא נותנת לווילו את שרביט הקסם שלה, מצוותת אליו כמדריכי דרך שני בראונים - רול (קווין פולאק) ופרנז'אן (ריק אוברטון) - ומורה לו לחפש אחר המכשפה פין רזיאל. בדרכם, הם נתקלים במדמרטיגן, אשר עוזר להם לברוח מסורשה.
וילו וחבורתו מאתרים את פין רזיאל (פטרישיה הייז), אך מתאכזבים לגלות כי היא מכשפה אשר בבמורדה שינתה את צורתה לאופוסום. זמן קצר לאחר מכן, סורשה לוכדת את וילו והאחרים, והם מתחילים את המסע הארוך אל טירת נוקמאר. בעודם שוהים במחנה הסמוך להר שעליו נמצאת הטירה, וילו מנסה להשתמש בקסם ולהפוך את פין רזיאל בחזרה אל צורתה האנושית, אך הופך אותה לעורב במקום. רול ופרנז'אן גורמים למהומה, כאשר הם חושפים בטעות את מדמרטיגן לאבק פיות, ובכך גורמים לו להתאהב בסורשה.
בסופו של דבר, הקבוצה מגיעה אל טיר אסלין. מדמרטיגן מתכונן להתקפתה של סורשה, בעוד וילו נכשל שוב בניסיונו להפוך את פין רזיאל לצורה אנושית, והופך אותה לעז. סורשה וקייל, ביחד עם הצבא שלהם, מגיעים למקום ותוקפים. למרבה המזל, שרידי צבא גאלאדורן המובס מגיעים בזמן, על מנת לסייע להם. בעוד הקרב מתפתח, סורשה מגלה את אהבתה למדמרטיגן ועורקת מהצבא של אימה. קייל, לעומת זאת, לוכד את אלורה דנן ולוקח אותה לנוקמאר.
מאחר שהחומות של נוקמאר נראות בלתי חדירות, וילו מציע להשתמש בתכסיס, אשר יביא אותם אל תוך החומות: בעוד המחנה הצבאי שלהם נראה שומם, וילו ופין רזיאל מתגרים בחיילי צבא נוקמאר, אשר נוטשים את עמדות האבטחה שלהם בטירה ויוצאים לתקוף. ברגע האחרון, מדמרטיגן, סורשה ויתר הלוחמים יוצאים ממחבואם ומפתיעים את האויב. בעוד אירק, מדמרטיגן וחייליהם לוחמים בקייל ובצבאו בחצרות נוקמאר, וילו, פין רזיאל וסורשה עושים את דרכם אל עבר המגדל הראשי של הטירה, בניסיון למצוא את אלורה. כאשר הם מגיעים למקום, הם מוצאים את בבמורדה, באמצע קיומו של טקס פגאני מרושע, אשר יגרש את גופה ואת נשמתה של אלורה מהעולם שלנו, אל הממלכה התחתית. בינתיים, קייל הורג אירק, ולאחר מכן נלחם במדמרטיגן, אשר הורג את קייל. וילו משתמש באחד מתכסיסיו כקוסם חובבן, על מנת להבריח את אלורה מידיה של בבמורדה, אשר נלכדת בתוך הטקס שלה בעצמה, וגורמת לסילוק גופה ונשמתה לנצח.
פיתוח
ג'ורג' לוקאס הגה את הרעיון לסרט זה ("מאנצ'קינים" היה שמו המקורי) בשנת 1972. לוקאס רצה כי סרט זה יהיה דומה ל-"מלחמת הכוכבים", בכך שיצר "מספר סיטואציות מיתולוגיות הידועות לקהל הצעיר". במהלך הפקת הסרט "שובו של הג'דיי" בשנת 1982, פנה לוקאס לוורוויק דייוויס, אשר גילם אחת מהאִיווֹקים בסרט, בנוגע לליהוקו לדמות של וילו אופגוד, אותה גילם בסופו של דבר חמש שנים לאחר מכן. לוקאס חשב ש"זה יהיה נהדר ללהק אדם קטן לתפקיד הראשי. הרבה סרטים שלי הם על הבחור הקטן מול המערכת, וזה הפירוש המילולי יותר של הרעיון הזה".
לוקאס הסביר כי הוא היה צריך לחכות עד אמצע שנות ה-80' להפקת הסרט, כי רק אז הטכנולוגיה הייתה מתקדמת מספיק, על מנת שיוכל יהיה לבצע את חזונו הוויזואלי. בינתיים, השחקן-שהפך-במאי רון הווארד חיפש לעשות סרט פנטזיה. הווארד היה ב-Industrial Light & Magic במהלך שלב הפוסט-פרודקשן של סרטו "קוקון", כאשר פנה אליו לוקאס לראשונה בהצעה כי יביים את "וילו". הווארד כיכב בעבר בסרטו של לוקאס "אמריקן גרפיטי", ולוקאס חש כי לו ולהווארד מערכת יחסים הדומה לזו שיש לו עם סטיבן ספילברג. הווארד בחר בבוב דולמן לכתוב את התסריט, על פי סיפור מאת לוקאס. הווארד עבד בעבר עם דולמן על פיילוט לתוכנית טלוויזיה שלא יצאה אל הפועל, ולוקאס העריץ את עבודתו של דולמן על עבודתו בתוכנית "WKRP in Cincinnati" (סיטקום משנות ה-70' המאוחרות).
דולמן חבר אל הווארד ואל לוקאס ב"חוות סקייווקר", שם קיימו השלושה סדרת ישיבות ארוכה. דולמן כתב שבע טיוטות שונות לתסריט, בין האביב לבין הסתיו של 1986. שלב הפרה-פרודקשן החל בסוף שנת 1986. אולפני הסרטים הגדולים דחו את ההזדמנות לממן ולהפיץ את הסרט בשותפות עם Lucasfilm, משום שהאמינו כי ז'אנר הפנטזיה איננו מצליח במיוחד. זה היה בעיקר בגלל סרטים כמו "מצור על יבשת קרול", "אגדה", "קוטל הדרקונים" ו-"המבוך". לוקאס לקח את "וילו" לאולפני MGM, אז בראשותו של אלן לאד ג'וניור. ללוקאס ולאד מערכת יחסי עבודה, כבר מאז אמצע שנות ה-70', כאשר לאד, בעת היותו ראש פוקס המאה ה-20, אישר ללוקאס לצאת לדרך עם הרעיון שלו ל"מלחמת הכוכבים". אולם בשנת 1986, לחברת MGM היו בעיות כלכליות והשקעה משמעותית בסרט פנטזיה נתפסה כסיכון גדול. לאד הזרים כמקדמה מחצית מתקציב הסרט - כ-$36,000,000 - בתמורה לזכויות הקרנה ושידור באולמות קולנוע ובערוצי הטלוויזיה הביתית, והותיר ל-Lucasfilm את הזכויות להשכרת ומכירת קלטות וידאו ביתיות ולשירותי "שלם וצפה" בתמורה לחצי השני.
את דמותו של הגנרל קייל (פאט רואץ') ביסס לוקאס על מבקרת הקולנוע המפורסמת פאולין קייל, עובדה שלא נעלמה מעיניה בראיון מודפס שהעניקה עם צאתו של הסרט. היא התייחסה אל הגנרל קייל כאל "הומאז' לעצמי". באופן דומה, הדרקון בעל שני הראשים נקרא "איבורסיסק", על שם שני מבקרי הקולנוע רוג'ר איברט וג'ין סיסקל.
צילום
צילומי הסרט החלו ב-2 באפריל 1987, והסתיימו באוקטובר באותה השנה. צילומי הפנים התקיימו באולפני Elstree אשר בהרטפורדשייר, אנגליה, ואילו צילומי החוץ התקיימו בוויילס ובניו זילנד. בתחילה, לוקאס דמיין כי לסרט יהיה מראה הדומה מאוד לזה של הסרט "שובו של הג'דיי", עם כוונה לצלם באולפני Elstree ובצפון קליפורניה, אולם רעיון זה דעך בסופו של דבר. עם זאת, חלק מצילומי החוץ של הסרט התקיימו בסופו של דבר באזור "חוות סקייווקר" ומפלי ברני, בסמוך להר שסטה. הממשלה הסינית סירבה לאפשר ללוקאס לצלם בתחומיה, אפילו לפרק זמן קצר. לפיכך, לוקאס שלח קבוצה של צלמים לדרום סין, לצלם נוף מסוים, אשר שימש בסופו של דבר כרקע עבור צילומי על רקע מסך כחול. הפארק הלאומי טונגרירו נבחר לשמש מקום מושבה של המלכה בבמורדה.
אפקטים ויזואליים
Muren סבר כי הן השימוש בסטופ מושן והן השימוש באפקטים אופטיים אינם אפשריים ליישום מבחינה טכנית, והחליט כי סיקוונס שינוי הצורה הוא הזדמנות מצוינת עבור ILM ליצור התקדמות עם הטכנולוגיה הדיגיטלית של אפקט המורפינג. מורן הציע לצלם כל בעל חיים, וכן את כפילתה של השחקנית פטרישיה הייס, בנפרד, ולאחר מכן - להזין את התמונות אל תוך תוכנת מחשב שפותחה על ידי דאג סמיית ("שליחות קטלנית 2: יום הדין" (1991), "איירון מן" (2008)).
התוכנה הייתה יוצרת מעבר חלק ממצב אחד למשנהו, בטרם פלטה את התוצאה בחזרה אל הפילם. סמיית החל בפיתוח התוכנה הדרושה בספטמבר 1987. במרץ 1988 התוצאה המרשימה של מורן ועמיתו המעצב דייוויד אלן ("שרלוק הולמס הצעיר" (1985), "מכסחי השדים 2" (1989)) הייתה להישג משמעותי ופורץ דרך עבור טכנולוגיית ההדמיה הממוחשבת.
פסקול
המוזיקה עבור הסרט הולחנה על ידי ג'יימס הורנר ובוצעה על ידי התזמורת הסימפונית של לונדון.
נעימת הנושא של הסרט דומה באופן בולט לפתיחה של הפרק הראשון ("Lebhaft") של הסימפוניה השלישית של רוברט שומאן.
הקרנות והכנסות
הסרט הוקרן בפסטיבל הקולנוע בקאן ה-41 בשנת 1988. הסרט יצא לאקרנים ב-20 במאי 1988, ב-1209 בתי קולנוע ברחבי ארצות הברית והכניס $8,300,169 במהלך סוף השבוע הראשון לצאתו, והיה לסרט המכניס ביותר באותו סוף שבוע. על אף שבסך הכל הסרט הכניס מעל $57,000,000 בקופות בצפון אמריקה , הסרט לא הפך לשובר הקופות שיוצריו קיוו שיהיה. לוקאס קיווה כי הסרט יהיה רווחי כמו "אי.טי. - חבר מכוכב אחר", אולם לסרט הייתה תחרות קשה בקופות, עם צאתם של הסרטים "קרוקודיל דנדי 2", "רמבו III" ו-"ביג". עם זאת, הסרט לא היה כישלון כלכלי: עם הכנסות משמעותיות מקופות ברחבי העולם, השכרות בספריות וידאו ומכירות לערוצי טלוויזיה שונים, הסרט היה, בסופו של דבר, רווחי.
ביקורות
הסרט קיבל ביקורות מעורבות מצד המבקרים. בהתבסס על 26 ביקורות שנאספו באתר ריכוז הביקורות Rotten Tomatoes, כ-46% מהמבקרים נהנו מהסרט, אשר קיבל ציון ממוצע של 5.4 מתוך 10.
ג'נט מסלין מהניו יורק טיימס שיבחה את כישרונו של לוקאס כמספר סיפורים, אולם מתחה ביקורת על הבימוי של הווארד. "נראה כי האוורד היה עסוק מדי ברתימה פשוטה של האפקטים המיוחדים", אמרה מסלין.
דסון תומסון מהוושינגטון פוסט הסביר כי "סרט הפנטזיה/הרפתקאות הדומה של רוב ריינר 'הנסיכה הקסומה' (שנעזר באותו צלם - אדריאן בידל) הצליח להגיע לעוצמות גבוהות יותר, ללא כל האפקטים המיוחדים הצעקניים. זה עצוב לצפות בלוקאס, יוצר טרילוגיית 'מלחמת הכוכבים' ו'שודדי התיבה האבודה', ששכח מהם הטריקים של הבידור". מייק קלארק מהUSA Today כתב כי הסרט "כנראה יותר מדי עבור ילדים קטנים, ואולי גם יותר מדי אותו הדבר בעבור ציניקנים. אבל כל מי שבגיל 6 עד 13, שצופה בו, עלול להידבק ב'חיידק הסרט' לכל החיים".
מועמדויות וזכיות בפרסים
מעצבי הקול בן ברוט וריצ'רד היימנס מ"סקייווקר סאונד" היו מועמדים לפרס אוסקר על עריכת קול, אולם הפסידו ל-"מי הפליל את רוג'ר ראביט".
גם המפקחים על האפקטים הוויזואליים היו מועמדים לפרס אוסקר, וגם כן הפסידו לרוג'ר ראביט, אשר נעשה באופן דומה, על ידי Industrial Light & Magic של לוקאס.
מעצבת התלבושות ברברה ליין זכתה בפרס סטורן על עיצוב התלבושות הטוב ביותר. וורוויק דייוויס וג'ין מארש היו מועמדים לפרס סטורן, בקטגוריות השחקן הצעיר הטוב ביותר ושחקנית המשנה הטובה ביותר, בהתאמה. הסרט היה מועמד, אך שוב הפסיד לטובת רוג'ר ראביט את פרס סטורן לסרט הפנטזיה הטוב ביותר ופרס הוגו על ההופעה הדרמטית הטובה ביותר. ג'ורג' לוקאס ובוב דולמן היו מועמדים לפרס פטל הזהב על התסריט הגרוע ביותר. בילי בארטי היה גם כן מועמד לפרס זה, בקטגוריה "שחקן המשנה הגרוע ביותר".
מורשת
בנובמבר 2001 הפיצה פוקס המאה ה-20 מהדורה מוגבלת של הסרט על גבי DVD. המהדורה כללה ערוץ פרשנות אודיו מאת ווריק דייוויס וכן שתי גרסאות של כתבות "מאחורי הקלעים" (Making of). דייוויס מאשר כי היו סצנות אשר ירדו מן הסרט בשלב העריכה, הכוללות קרב בעמק, וילו נלחם בילד שהופך לכריש וכן הרחבה לסצנת הדו-קרב בין שתי המכשפות. על אף שסצנות אלו נחתכו מן הסרט, הן עדיין מופיעות בגרסת הקומיקס של הסרט, שהפיצה מארוול קומיקס.
ספרות
לוקאס תיאר את דברי הימים של טרילוגיית "מלחמת הצללים" - אירועים שהתרחשו לאחת תום עלילת הסרט. הוא שכר את הסופר כריס קלרמונט, שיהפוך אותם לסדרת ספרים. האירועים המתוארים בסדרת הספרים מתרחשים כ-15 שנה לאחר האירועים שבסרט המקורי, וכוללים את אלורה דנן, כעת נערה בגיל העשרה, כדמות הגיבורה הראשית.
סרט המשך
ב-2022 עלתה סדרת טלוויזיה של דיסני+ באותו שם המתרחשת 20 שנה לאחר עלילת הסרט.
התייחסויות בתרבות פופולרית
קיימת התייחסות נרחבת אל הסרט (ואל הכישלון המסחרי המיוחס לו) בסדרה הקומית של ערוץ BBC Two "החיים קצרים מדי", בה מככב וורוויק דייוויס.
קליפת המוח הקדם-מוטורית
קליפת המוח הקדם-מוטורית היא חלק מקליפת המוח שנמצא באונה המצחית. היא ממוקמת באזור ברודמן 6 בקדמת האזור המוטורי העיקרי ושולטת עליו, כך שיש לה השפעה ישירה על ההתנהגות. בדומה לאזור המוטורי המשלים גם קליפת המוח הקדם-מוטורית אחראית על שלבים שונים בתכנון התנועה והיא מוציאה אותה לפועל באמצעות הקשרים שלה לאזור המוטורי העיקרי.
קליפת המוח הקדם-מוטורית מעורבת בלמידה וביצוע של תנועות מורכבות אשר מסתמכות על מידע חושי. בהתאם לכך, שלב העברת המידע לקליפת המוח הקדם-מוטורית, הוא חלק מרכזי של התפקודים הניהוליים, אשר מאפשר את ההכנה של ההתנהגות המתוכננת לקראת הוצאתה לפועל.
היא מעורבת גם ביכולת להגיב לגירוי שרירותי כמו המילים של השפה האנושית. מבחינת הסמיוטיקה מילה היא מסמן המייצג מסומן כלשהו. כלומר, המילה "שולחן" אינה זהה לשולחן ממשי, אלא מייצגת אותו באופן עקיף. במובן זה שפת הדיבור משתמשת ברצפים קוליים שונים כדי לסמל את המושגים הנחוצים למען יצירת תקשורת והעברת מידע. שפות שונות משתמשות בצלילים אחרים לאותם המסומנים. הקשר בין המילים לבין המשמעות שהן מציגות הוא שרירותי ועל כן הוא צריך להילמד במסגרת תהליך של רכישת שפת אם.
קליפת המוח הקדם-מוטורית שולחת מידע לתצורה הרשתית.
עמיר חדד
לורן עמיר חליפה חדידר חדד (נולד ב-20 ביוני 1984) המוכר בשם הבמה: "אמיר", הוא זמר-יוצר ישראלי-צרפתי שזכה לפרסום עולמי. התפרסם בישראל לראשונה כאשר השתתף בעונה הרביעית של התוכנית "כוכב נולד". ייצג את צרפת באירוויזיון 2016 והגיע למקום השישי.
קורות חייו
חדד נולד בסרסל, פרוור של פריז, צרפת. הבכור מבין ארבעה ילדים למשפחה יהודית ספרדית. אביו יליד תוניסיה ואימו ישראלית מקריית שמונה. הוריו הכירו כאשר אביו הגיע להתמחות בבית החולים איכילוב, ואמו למדה בבית ספר לאחיות. הם התחתנו והיגרו לצרפת. בשנת 1992, כשהיה בן 8, עלתה משפחתו לישראל, והשתקעה בהרצליה. חדד מעיד כי גדל בבית מסורתי, שומר שבת. בילדותו הוא שר בעיקר בבתי כנסת וכתחביב. חדד שירת כחייל בחיל המודיעין.
2006–2013: כוכב נולד ואלבום ראשון
בקיץ 2006 השתתף בעונה הרביעית של התוכנית "כוכב נולד". מורה לפיתוח קול שמעה אותו בבית הכנסת והמליצה להפקה להזמין אותו לאודישנים. הוא נשאר ארבע תוכניות עד שבתוכנית הרביעית בשלב הדואטים, קרס על הבמה בשידור חי. הוא נפסל והודח מהנבחרת. עם סיום העונה פנה אליו מפיק מצרפת, ששמע אותו שר בצרפתית בתוכנית, והחתים אותו על חוזה בחברת "קול רקורד", לייבל ירושלמי בתחילת דרכו. בהמשך הוא ארגן מדי פעם עבור חדד הופעות מול קהילות יהודיות בצרפת, בלגיה ושווייץ והופעות באירועים של הסוכנות היהודית.
באוקטובר 2006, החל ללמוד רפואת שיניים באוניברסיטה העברית בירושלים, לימודים אותם סיים בשנת 2012, ובמקביל ניסה לקדם את הקריירה שלו כזמר. חדד לקח שיעורים לפיתוח קול, והעלה ליוטיוב סרטונים שלו שר. בין היתר תרגם לעברית את "J'te l'dis quand même", שירו של הזמר הצרפתי פטריק ברואל. השיר, "קשה למצוא מילים", הגיע לידיו של ברואל שהתרגש מכך. כאשר ברואל הגיע להופעה בפארק רעננה ב-28 במאי 2008, הוא הזמין את חדד לשיר יחד איתו מול קהל של 8,000 אנשים.
ב־2011 הוציא בישראל את האלבום הראשון שלו "ויהי" שכלל הן שירים שכתב והן גרסאות כיסוי לשירים צרפתיים. האלבום הולחן ועובד בשותפות עם חברו, המוזיקאי עמרי דגן, והוקלט ב־2008 כאשר שניהם היו סטודנטים. האלבום כלל את שירו הפופולרי "קשה למצוא מילים", זאת הייתה הפעם הראשונה שפטריק ברואל העניק אישור לחדש את אחד משיריו. אחד מהשירים באלבום הוקלט בארצות הברית עם הראפר האמריקאי קוליו, מחבר פסקול הסרט "סיכון מחושב". חדד גם חידש את הלהיט משנות ה־90 "Désenchantée" של הזמרת הצרפתית מילן פארמר, גרסה אשר הופקה על ידי ה־DJ הישראלי המפורסם עופר ניסים.
חדד שיתף פעולה עם מספר אמנים ביניהם שלומי שבת, חיים משה, דודו אהרון, גד אלבז, אייל גולן וישי ריבו.
בשנת 2014 השתתף יחד עם ארוסתו (אשתו היום) בתוכנית ״כלוב הזהב״ בעונה 2 פרק 14. בה זכו ברכב ועוד מספר פרסים נרחב.
2011–2015: דה וויס
בשנת 2014 השתתף בעונה השלישית של הגרסה הצרפתית "The Voice" אשר שודרה בTF1 החל מ־11 בינואר 2014 ועד 10 במאי 2014. באודישן העיוור שלו שר את "Candle in the Wind" של אלטון ג'ון. כל ארבעת השופטים הסתובבו אליו, והוא בחר להיות בנבחרת של זמרת הפופ הצרפתייה ג'ניפר. הוא הגיע לגמר בו סיים במקום השלישי.
לאחר סיום התוכנית יצא לסיבוב הופעות בצרפת עם שאר הפיינליסטים של דה וויס. הוא אף הוציא קליפ וידאו לשיר "Candle in the Wind" אותו שר באודישן בדה וויס. בשנת 2015, הוציא לאור את הסינגל הראשון שלו בצרפת "Oasis" תחת שם הבמה Amir.
2016–2017: אירוויזיון ו-Au cœur de moi
בשנת 2016 נבחר לייצג את צרפת בתחרות האירוויזיון שנערכה בסטוקהולם, שוודיה, עם השיר "J'ai cherché" שנכתב על ידי עמיר עצמו בשותפות עם ז'ואן ארמי ונאזים חאלד, ומכיל שילוב של מילים בצרפתית ובאנגלית. אל האירוויזיון הוא הגיע במקרה, לאחר מפגש אקראי בפאב עם ראש המשלחת של France 2 לבחירת הנציג הצרפתי לתחרות, אדוארדו גראסי. עמיר השמיע לו את השיר "J'ai cherché" שהיה אמור להיות הסינגל באלבום החדש שלו. אדוארדו התלהב מהשיר וביקש ממנו לייצג את צרפת עם השיר באירוויזיון, הוא שכנע את שאר חברי הוועדה ועמיר נבחר לייצג את צרפת בתחרות. השיר נערך ועוצב מחדש על ידי Skydancers ונאזים חאלד מאחר שהשיר בגרסתו המקורית באלבום חרג ממגבלת שלוש הדקות של התחרות.
France 2, הערוץ שמשדר את התחרות בצרפת, תכננו תחילה לחשוף את השיר ב-12 במרץ 2016, אך הידיעה הודלפה כבר ב-25 בפברואר 2016. עמיר ביקש לדחות את ההכרזה על השתתפותו על מנת שהשיר יוכל להצליח בזכות עצמו. השיר הושמע ברדיו במשך חודשיים עד להכרזה. זאת הייתה הפעם הראשונה בצרפת שהכריזו על שיר לאירוויזיון שכבר קיים ומושמע, וגם כי השיר לתחרות הכיל מילים באנגלית. השיר הוצג לציבור באופן רשמי ב-12 במרץ 2016 בתוכנית הצרפתית The DiCaire Show.
מיד כשנודע על בחירתו של חדד לייצג את צרפת, הריצו גורמים אנטי־ציוניים עצומה נגדו באינטרנט, ש-700 איש הספיקו לחתום עליה לפני שהורדה. בעצומה הביעו החותמים התנגדות לכך שמי שהיה חייל בצה"ל ייצג בתחרות כלל־אירופית רשמית את שמה של הרפובליקה הצרפתית. ביקורת נוספת הושמעה מצידו של אנדרה ואליני, שר זוטר לענייני פרנקופוניה בממשלת צרפת, הוא תקף את שירו של חדד באומרו כי זאת "דוגמה מביכה ובלתי מתקבלת על הדעת" לזניחת השפה הצרפתית, משום שהפזמון החוזר בשיר הוא באנגלית. גם האינטלקטואל הצרפתי ברנאר פיבו הצטרף לביקורת נגד השיר המכיל טקסט באנגלית. מנהלת מחלקת הבידור ב-France 2 יצאה להגנתו של חדד בהודעה: "השיר מתנגן ברדיו הצרפתי מחודש ינואר, כבר חמישה חודשים. פיבו והשר ואליני שתקפו את השימוש באנגלית התעוררו בימים האחרונים. אני חושבת שהם בכלל לא שמעו את השיר אלא רק הגיבו לשאלה שנשאלו".
בגמר האירוויזיון השיר הגיע למקום השישי עם 257 נקודות. זהו המקום הגבוה ביותר שצרפת הגיעה בתחרות מאז 2002 וזהו הניקוד הגבוה ביותר שקיבלה בהיסטוריה של התחרות. הקהל הישראלי העניק לביצוע של עמיר 12 נקודות בעוד צוות השופטים הישראלי העניק רק 7 נקודות.
עמיר הוציא את האלבום השני שלו Au cœur de moi בתאריך 29 באפריל 2016. האלבום הגיע למקום השישי במצעד האלבומים הצרפתי והגיע למעמד אלבום פלטינה כפול, האלבום גם השתתף במצעדים בבלגיה ובשווייץ, וזכה למעמד אלבום זהב בשווייץ. "J'ai cherché" שוחרר כסינגל שני לאלבום ב-3 במרץ 2016. נכון לספטמבר 2018 הקליפ לשיר זכה ל-81 מיליון צפיות באתר יוטיוב, בשיר זה שבר עמיר שיא של היהודי המסורתי הראשון עם מספר צפיות רב שכזה. "On dirait" שוחרר כסינגל שלישי לאלבום ב-29 באוגוסט 2016. השיר הגיע בשיא למקום 15 במצעד הסינגלים הצרפתי, וב-17 ביוני 2017 זכה בפרס שיר השנה בחג המוזיקה בנים, נוכן לספטמבר 2018 הקליפ לשיר זכה ל-44 מיליון צפיות באתר יוטיוב. "Au cœur de moi" היה הסינגל הרביעי מהאלבום ששוחרר ב-6 בפברואר 2017.
2017־הווה: Addictions
הוא הצטרף לסטפן ברן ולמריאני ג'יימס  בקריינות גמר אירוויזיון 2017 שנערך בקייב ב־13 במאי. הוא חבר עם ואן ריפאבליק בגרסה הצרפתית של הסינגל החדש שלהם "No Vacancy". ב־25 באוגוסט 2017, הוא שחרר את "États d'Amour" כסינגל הראשי לאלבום השלישי שלו שצפוי לצאת ב־27 באוקטובר 2017. ב־7 בספטמבר 2017 הודיע כי שם האלבום השלישי יקרא Addictions.
ב-2021 הוציא יחד עם הזמרת סיה והצמד בנקס & רנקס את הרמיקס לשיר 1+1 מתוך פסקול הסרט Music.
נכון למאי 2022 הוא הישראלי החמישי המושמע ביותר בספוטיפיי עם כ-1.6 מיליון מאזינים חודשיים.
חיים אישיים
ב-7 ביולי 2014 חדד התחתן עם ליטל אהרונוביץ'. בפברואר 2019, נולד להם בן בכור בשם מיכאל (Mikhaël) ביולי 2022, נולד בנם אור.
ויליאם הופקינס
ויליאם הופקינס (William Hopkins, 2 בפברואר 1793 - 13 באוקטובר 1866) היה מתמטיקאי וגאולוג אנגלי, שפיתח את מודל המוצק של מרכז כדור הארץ, והסביר באמצעותו תופעות גאולוגיות רבות. שמו יצא לתהילה כמנחה תלמידים לתואר ראשון במתמטיקה באוניברסיטת קיימברידג'.
חייו
הופקינס נודל בקינגסטון על סור, כפר קטן סמוך לגדת נהר הסור שבנוטינגהאמשייר במרכז אנגליה. הוא היה בן יחיד לאביו ויליאם הופקינס, שהיה חוואי. בנערותו למד חקלאות מעשית בנורפוק, ואביו שכר לו חווה קטנה בעיר-השוק בורי סט. אדמונדס שבסאפוק. העיסוק בחקלאות לא עלה בידיו של ויליאם הצעיר, וכשאשתו הראשונה מתה, בסביבות 1821, החל בלימודי תואר ראשון בקולג' פרטהאוס שבקיימברידג'. הוא סיים את לימודיו ב-1827, שביעי בהישגיו במתמטיקה במחזור, והשלים לימודי תואר שני ב-1830.
עושה המתנצחים
עוד לפני שסיים את לימודיו, נשא הופקינס לאשה את קרולין פרנסס בוייס (1799-1881), ולכן לא יכול היה להיות עמית בקולג'. כתחליף, החל לעבוד כמורה פרטי, בהדרכת תלמידי המתמטיקה שהתמודדו על התואר "מתנצח בכיר" (שהוענק למי שסיים את בחינות המתמטיקה של קיימברידג' במקום הראשון באותה שנה). בתפקיד זה הוא הצליח להפליא, עד שכונה "עושה המתנצחים", והכנסתו הגיעה ל-700-800 לירות שטרלינג בשנה. עד 1849 הדריך 200 סטודנטים, שביניהם הגיעו 17 למקום הראשון, וביניהם מתמטיקאים ידועים לעתיד, כמו ארתור קיילי וג'ורג' סטוקס. פרנסיס גלטון תיאר את אופן ההוראה של הופקינס כמתובל בסיפורים משעשעים, ישיר ומעניין, המתאר את הבעיות המתמטיות בהקשרן המטאפיזי, וכתב על זמן הלימוד אצלו "מעולם לא נהניתי כל-כך". בין תלמידיו נמנה גם אדוארד רות' שהיה ל"מתנצח בכיר" ולעושה מתנצחים בעצמו.
ב-1833 פרסם הופקינס את ספרו הראשון, "יסודות הטריגונומטריה". ב-1837 נעשה חבר החברה המלכותית הבריטית.
גאולוגיה
ב-1833, לערך, פגש הופקינס את אדם סג'וויק בברמות', והצטרף אליו לכמה סיורים שהציתו את העניין של הופקינס בגאולוגיה. בסדרת מאמרים שכתב ייסד את הגאולוגיה הפיזיקלית, כשהוא חוקר את ההשפעות שתהיינה לכח דחיפה הפועל מפנים כדור-הארץ על קרום כדור הארץ בשיטות מתמטיות ופיזיקליות. ברעיונות אלה השתמש כדי לנתח את אזור האגמים בצפון ואזור וילד בדרום מזרח אנגליה.
הופקינס שיער שפנים כדור הארץ מוצק ברובו, דינאמי ומלא קמטים, שבו גזים ונוזלים רותחים יכולים ליצור כוחות הרמה מקומיים. מודל זה עמד בסתירה לרעיונותיו של צ'ארלס לייל, שהאמין ב"מצב יציב" עם גלעין נוזלי, בתוך מעטפת בעובי של כ-100 מיילים. הופקינס הציג את רעיונותיו בפני החברה המלכותית הבריטית בשנים 1838-1842, כשהוא מנתח את סיבוב כדור הארץ, כולל תופעות הנקיפה והנדנוד. הוא טען כי התצפיות, התומכות בתאוריה שלו, אינן עולות בקנה אחד עם תאוריית הפנים הנוזלי. ב-1847 הרחיב את התאוריה שלו כך שתסביר גם רעידות אדמה והתפרצויות געשיות. ב-1850 קיבל את מדליית וולסטון של החברה הגאולוגית של לונדון, ונהיה נשיאה של החברה ב-1851. היה נשיא החברה הבריטית למדע ב-1853.
הופקינס טען גם שההתקררות ההדרגתית של כדור הארץ אינה משפיעה על האקלים. ב-1851 קרא בפני החברה הגאולוגית עבודה "על הסיבות העשויות לשנות את הטמפרטורה של פני הארץ". בנאום השני שלו כנשיא החברה, ביקר את התאוריה של אלי דה-בומון על התרוממות רכסי הרים, שלדעתו לא היו לה ראיות מספיקות. במחקריו המאוחרים ביקש לכמת את ההשפעה של הלחצים האדירים בפנים כדור הארץ על נקודת הרתיחה ומוליכות החום של חומרים שונים. מענק מן החברה המלכותית איפשר לו לקבל את עזרתם של תומסון, ג'יימס פרסקוט ג'אול וויליאם פיירביירן, כדי לבצע מדידות שתמכו, כך סבר, בתאוריה שלו. ב-1851 סיים ג'יימס קלארק מקסוול לכתוב עבודת דוקטורט בהנחייתו.
הופקינס כתב גם על תנועת הקרחונים והסלעים שאלו נושאים במהלכה. עיסוקו הזה הביא אותו לעימות עם ג'יימס דייוויד פורבס, שראה בתחום טריטוריה פרטית, ובז למה שראה כהעדר כישורים תצפיתיים מצידו של הופקינס.
הופקינס אהב מוזיקה ושירה, ונהנה לצייר נופים. מאשתו השנייה נולדו לו בן ושלוש בנות. את חייו סיים בבית משוגעים בסטוק ניוינגטון שבלונדון, ומת ממניה כרונית ומתשישות.
אוזימו
אוזימו (באיטלקית: Osimo) היא עיר וקומונה בפרובינציית אנקונה שבמחוז מארקה, איטליה.
היסטוריה
העיר הוקמה במאה השנייה לפנה"ס, על ידי תושבי אנקונה היווניים. מאוחר יותר נכבשה העיר על ידי הרומאים, וחומותיה בוצרו. חלק מן החומה הבצורה קיים עד היום.
וינסטון סיילם
וינסטון סיילם (באנגלית: Winston-Salem) היא העיר החמישית בגודלה בקרוליינה הצפונית שבארצות הברית. העיר היא למעשה איחוד (שהתרחש בשנת 1913) של שתי ערים: וינסטון וסיילם.
אוזימו
היסטוריה
בעיר כ-34,285 תושבים (נכון לאוקטובר 2012).
וינסטון סיילם
היסטוריה
ההתיישבות החלה באזור סיילם בנובמבר 1753. העיר עצמה הוקמה בשנת 1866 והשם "סיילם" נבחר. מקורו של השם הוא במילה העברית "שלום". בשנת 1849 הוקמה מצפון לסיילם העיר וינסטון. החל משנת 1868 התפתחה תעשיית טבק בעיר, ובשנת 1880 פעלו בעיר כ-40 מפעלי טבק. באותה השנה משרד הדואר האמריקאי החל להתייחס אל שתי העיירות כמקום אחד. לאחר משאל בשתי הערים שהתרחש בשנת 1913, שתי הערים אוחדו.
אוזימו
היסטוריה
בעיר מת ונקבר יוסף מקופרטינו, קדוש נוצרי, פטרון הטייסים וחולי הנפש.
וינסטון סיילם
שלטון מקומי
הגוף המנהל של העיר הוא מועצת העיר, שבה חברים שמונה נציגים הנבחרים מדי ארבע שנים בחודש נובמבר. הבחירות למועצה ולראשות העיר מתרחשות באותו היום. ראש העיר נבחר על ידי כלל העיר, ושמונת חברי המועצה נבחרים על פי שמונה אזורי בחירה. נכון לשנת 2017, ראש העירייה הוא אלן ג'וינס, אשר מכהן משנת 2001, וכהונתו היא הארוכה ביותר בתולדות העיר.
הרברט מסריק
הרברט מסריק (בצ'כית: Herbert Masaryk; 1 במאי 1880 – 15 במרץ 1915) היה צייר פוסט-אימפרסיוניסטי צ'כי; בנו של המייסד והנשיא לעתיד של צ'כוסלובקיה, טומאש מסריק, ואשתו ילידת אמריקה, שרלוט גאריג.
וינסטון סיילם
דמוגרפיה
53% מתושבי העיר הם נשים, ו-27.8% מהחברות בעיר נמצאות בבעלות נשים. הגיל החציוני הוא 35 שנים. 24.6% מהאוכלוסייה הם מתחת לגיל 18 שנים, ו-12.5% ​​מכלל האוכלוסייה הם בני 65 שנים ומעלה.
הרברט מסריק
ביוגרפיה
הוא היה שחקן הוקי טוב בצעירותו, ושיחק ב-HC Slavia Praha ב-1900 - 1901, במהלך עונתו הראשונה. ב-2013 נקרא גביע הוקי על שם אביו, שסיפק והעניק את הגביע הלאומי הראשון ב-1924.
וינסטון סיילם
דמוגרפיה
ההכנסה החציונית למשק בית בעיר הוא 41,228$. 20.6% מהאוכלוסייה ו-15.7% מכלל המשפחות מתחת לקו העוני. 26.2% מתוך כלל האוכלוסייה, 31.6% מתחת לגיל 18 ו-8.2% מבני 65 ומעלה חיים מתחת לקו העוני.
הרברט מסריק
ביוגרפיה
הוא מת מטיפוס; ככל הנראה נדבק בעת שעבד עם פליטי מלחמה מגליציה.
וינסטון סיילם
דמוגרפיה
וינסטון סיילם היא העיר הדתית ביותר במדינה, כאשר 54.14% מתושבי העיר מגדירים עצמם כדתיים. הנצרות היא הדת הדומיננטית. שכיחות הדתות היא:
הרברט מסריק
ביוגרפיה
בשנת 1993 אורגנה לזכרו רטרוספקטיבה גדולה, האירוע נפתח על ידי הנשיא ואצלב האוול ושתי בנותיו של מסריק, ומשך יותר מ-50,000 מבקרים.
מתוך כ-300 ציוריו, כמעט 100 אינם ידועים. רבים מאלה אבדו כנראה מיד לאחר מותו כאשר אחותו, אליס, נעצרה על ידי ממשלת אוסטריה ורכושה נתפס במאמץ לגלות כתבים פוליטיים חבויים על ידי אביהם.
נאה מקרי
היסטוריה
האזור היה ידוע פעם בשם פלסטי, אך בעקבות מלחמת יוון–טורקיה, ולאחר מכן חילופי האוכלוסייה בעקבות הסכם לוזאן היוונים ילידי פטהייה הטורקית, שנקראה בעבר מקרי, שהתיישבו מחדש ביוון ב-1923 שינו את שמה לנאה מקרי (מקרי החדשה).
המקדש של האלים המצריים
פירמידה קטנה מאבן גיר, מוקפת בשרידי קיר בגודל 64 על 60 מטר עם פילונים בכל אחת מרוחות השמים אשר מגולפים בכל אחד מהם זוג פסלים של איזיס ואוסיריס. פסלי שיש אלו, אשר נשמרו במידה רבה הועברו למוזיאון במרתון והוחלפו בהעתקים שלהם באתר המקדש. לאחר שאלכסנדר הגדול כבש את מצרים במאה הרביעית לפני הספירה, פולחן לאלים המצריים הגיע ליוון ושגשג בו עד סוף התקופה הפגנית בסוף המאה ה-4 לספירה. ביוני 2018 נפלו ההעתקים של הפסלים קורבן לונדליזם וחלקם ניזוקו בחומרה
המנזר של הקדוש אפרים
ב-3 בינואר 1950, בעקבות עבודות ניקיון וחפירות באחד המנזרים העתיקים באזור אתונה מהמאה ה-10 התגלו שרידים של נזיר שזוהה על פי לבושו. נזירה שהשתתפה בגילוי סיפרה שהנזיר הופיע בחלומה וסיפר לה ששמו אפרים. מאמינים שהובא אל מותו לאחר עינויים רבים, לאחר שכל הנזירים האחרים במקום נרצחו על ידי הטורקים ב-1424 והטורקים חזרו למנזר ותפסו אותו קובר את הנזירים. לאחר העינויים הקשים ב-5 במאי 1426 קשרו הטורקים את הנזיר אפרים הפוך לעץ התות כשראשו למטה. הם מסמרו את רגליו ואת ראשו לעץ והציתו את הגופה. מאז הגילוי הפך המנזר בנאה מקרי למרכז ההערצה של הקדוש ועבודת הנסים שלו ולמקום עלייה לרגל של אלפי מבקרים מאטיקה ויוון כולה, בעיקר אנשים הבאים להתפלל לריפוי מחלות. עץ התות, שמאמינים כי הוא העץ עליו נתלה הקדוש מוצג בתוך המנזר שהוקם מחדש. שני ימים נחגגים לכבודו, 3 בינואר, יום השנה לגילוי גופו ו-5 במאי, יום השנה למות הקדושים שלו.
New Romantics
New Romantics (בעברית: רוֹמַנְטִיקָנִים חֲדָשִׁים) הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן החמישי שלה, 1989. השיר יצא לאור ב-23 בפברואר 2016, על ידי חברות התקליטים ביג משין רקורדס וריפבליק רקורדס, כסינגל השביעי והאחרון מתוך האלבום. סוויפט כתבה את השיר עם המפיקים שלו מקס מרטין ושלבאק. שם השיר מתייחס לתנועת הרומנטיקה החדשה משנות ה-80 של המאה ה-20, והוא מושפע ממוזיקת הגל החדש שאפיינה את התקופה הזו, תוך שהוא מאופין גם במוזיקת סינת'פופ שמושפעת גם היא משנות ה-80 של המאה ה-20. מבחינה לירית, הוא עוסק בהתגברות של סוויפט על שברון לב ובהתחלה חדשה. השיר יצא בהתחלה כסינגל שיווקי ב-3 במרץ 2015 על ידי חברת התקליטים ביג משין רקורדס, אך ב-23 בפברואר 2016 הוא יצא לאור כסינגל השביעי והאחרון מ-1989 על ידי חברות התקליטים ביג משין רקורדס וריפבליק רקורדס.
הווידאו קליפ של "New Romantics" מכיל קטעים מסיבוב ההופעות "The 1989 World Tour". הוא הופץ בהתחלה באפל מיוזיק ב-6 באפריל 2016, וכשבוע לאחר מכן הופץ ביוטיוב. הוא הגיע למקום ה-46 במצעד הבילבורד הוט 100, והגיע ל-40 העליונים במדינות כגון: פלנדריה, אוסטרליה וסקוטלנד. בארצות הברית ואוסטרליה הוא הגיע למעמד זהב. מבקרים רבים הביעו ביקורת על כך שהוא לא נמצא במהדורה הרגילה של 1989 והפנו ביקורת חיובית כלפי "האווירה התוססת והנמרצת שלו", כשרבים מהם טענו שהוא "בין השירים הטובים ביותר בקריירה שלה". לעומת זאת, היו מבקרים שהפנו ביקורת שלילית כלפי השיר וכינו אותו כ"נשכח".
בסוף 2019 מגזין רולינג סטון כלל אותו במקום ה-58 ברשימת "100 השירים הטובים ביותר של העשור השני של המאה ה-21".
הפקה והוצאה
מבחינה מוזיקלית, "New Romantics" מושפע מסינת'פופ של שנות ה-80 של המאה ה-20 ומתרחק ממוזיקת הקאנטרי, שאפיינה שירים רבים של סוויפט. מכיוון שהיא רצתה להתקרב יותר לעולם מוזיקת הפופ, היא בחרה מפיקים מהסוגה המוזיקלית כמו מקס מרטין ושלבאק, שהיו שותפים לכתיבתו ולהפקתו. מייקל אילברט וסם הולנד הקליטו את "New Romantics" באולפני MXM בסטוקהולם ובאולפני ההקלטות של קונוויי שבלוס אנג'לס, בסיועו של קורי בייס. המיקסינג שלו נעשה על ידי סרבן גניאה וג'ון האנס באולפני MixStar בווירג'יניה ביץ' והמאסטרינג נעשה על ידי טום קווין באולפני סטרלינג סאונד בניו יורק סיטי.
"New Romantics" הוא אחת משלוש רצועות הבונוס של מהדורת הדלוקס של 1989, שהיו זמינות באופן בלעדי בטארגט ארצות הברית. בפברואר 2015 חשפה סוויפט כי היא תוציא את מהודרת הדלוקס גם לאייטונס, והוסיפה שאחת מהרצועות תצא כסינגל שיווקי רשמי מהאלבום. ב-3 במרץ 2015, הופץ השיר כסינגל שיווקי רשמי מהאלבום, על ידי חברת התקליטים ביג משין רקורדס ובעקבות כך הגיע למקום ה-71 במצעד הבילבורד הוט 100. ב-26 בפברואר 2016 הופץ השיר כסינגל השביעי והאחרון מהאלבום, ובעקבות כך נשלח לשני פורמטים ברדיו האמריקאי על ידי חברות התקליטים ביג משין רקורדס וריפבליק רקורדס.
מוזיקה ומילים
ב-"New Romantics" בדומה לשירים כמו "Style", "Shake It Off" ו-"All You Had to Do Was Stay" כולל בתוכו שימוש בסינתיסייזרים. שמו נגזר מההתייחסות לתנועת התרבות הרומנטית החדשה משנות ה-70 וה-80 של המאה ה-20. מבקרים רבים ראו גם מבחינה מוזיקלית השפעות של מוזיקה משנים אלו ובשימוש בסוגות מוזיקליות כמו הגל החדש וסינת'פופ. היו גם מבקרים שראו בשיר השפעות של פופ, אלקטרו-פופ ואינדי מאותן השנים, אם כי היו שסברו שיש לו השפעות של מוזיקת הפופ מהמאה ה-21.
"New Romantics" עוסק בכך שסוויפט הציתה מחדש את התקוות והתשוקה שלה, לאחר שחוותה שברון לב. אנה לשקביץ' מניו סטייטסמן הבחינה כי יש בשיר את דימוי הטירה שהופיע בשירים קודמים של סוויפט, כשהיא שרה: "מותק יכולתי לבנות טירה מכל הלבנים שנזרקו מסביבי" כאשר בניגוד לפעמים הקודמות, סוויפט לא השתמשה בדימוי של הטירה לדימוי מעולם האגדות. אמילי יאהר מ-Stuff השוותה את מילותיו לאלו של "22", מכיוון ששניהם חוגגים "שמחות נעורים". קרל וילסון מסלייט טען שהשיר "מציג את יחסה החדש של סוויפט לרומנטיקה, בשונה משירים אחרים ב-1989 שדיברו על כאב ונקמה". ג'יימס פרמון השווה את מילותיו ל-"My Generation" של להקת המי.
ביקורת
כלפי השיר הופנו ביקורות חיוביות. קורי בסלי מ-PopMatters ראתה בו ובשני השירים האחרים ממהדורת הדלוקס של 1989 ("Wonderland" ו-"You Are in Love") כשירים "הנועזים ביותר" באלבום, והוסיפה שהיא יכולה לעשות מוזיקה טובה יותר מכל אחד אחר. ורינדה ג'גוטה מפיצ'פורק תיארה את "New Romantics" כ"שיר גועש ואופורי, הלוכד את מהות האלבום". ג'וש דובוף ממגזין Vanity Fair מתח ביקורת מעורבת על ההחלטה לשים את השיר במהדורת הדלוקס של האלבום, וטען כי "New Romantics" היה צריך להיות השיר שסוגר את המהדורה הרגילה של 1989. איימי קליף ממגזין Fact תיארה את מילותיו כ"בוגרות" והפנתה כלפיו ביקורת חיובית.
רוב שפילד מרולינג סטון דירג את "New Romantics" במקום ה-2 ברשימת "השירים הטובים ביותר ל-2014" ותהה מדוע הוא נותר במהדורת הדלוקס של האלבום בלבד. בהמשך, שפילד דירג אותו כשיר השני הטוב ביותר בקריירה שלה. בנוסף לכך, דירגו אותו ברולינג סטון כשיר ה-58 הטוב ביותר בעשור השני של המאה ה-21. המבקרת בריטני ספאנוס תיארה אותו כ"סוג של טיהור נשמה המקל על רחבת הריקודים", והוסיפה שהוא "שיר הפופ הטוב ביותר שיכול להיות". מבקרים נוספים כמו אלכסיס פטרידיס מגרדיאן, האנה מילריאה מ-NME וג'יין סונג מ-Paste טענו גם הן שהשיר היה אמור להיות במהדורה הרגילה של האלבום.
הצלחה מסחרית והופעה
השיר הגיע למקום ה-18 במצעד שירי הפופ של בילבורד, אך במצעד הבילבורד הוט 100 הגיע למקום ה-46 בלבד שם נשאר במשך שמונה שבועות. השיר הגיע ל-40 העליונים במספר מדינות כגון: פלנדריה, סקוטלנד ואוסטרליה. הוא הגיע למעמד זהב בארצות הברית ואוסטרליה, על מכירות של למעלה מ-500,000 עותקים בראשונה ו-35,000 עותקים בשנייה. בנוסף, הועמד בטקס פרסי בחירת הנוער 2016 בקטגוריית "שיר השנה – זמרת".
ב-6 באפריל הוציאה סוויפט את הווידאו קליפ הרשמי של השיר לאפל מיוזיק. בקליפ, נראים אוסף של קטעים מתוך סיבוב ההופעות "The 1989 World Tour", כולל קטעי מאחורי הקלעים וקטעי דיבור. רבים ראו במהלך של סוויפט להוציא את הקליפ לאפל מיוזיק כהתרסה מכוונת כלפי ספוטיפיי. באותה התקופה סוויפט החליטה להחרים את המוזיקה שלה מרשתות סטרימינג המאפשרות לאנשים לשמוע מוזיקה בחינם ביניהן ספוטיפיי, בטענה ש"בעקבות כך, אותן החברות משלמות סכומים נמוכים לאמנים עבור המוזיקה שלהם", תוך כדי שציינת באופן ספציפי את ספוטיפיי. בהמשך, איימה להחרים גם את אפל מיוזיק מכיוון שלא נתנה תשלום לאמנים כאשר מאזינים שמעו את המוזיקה שלהם בתקופה בה קיבלו ניסיון חינם, אך בעקבות כך אפל מיוזיק שינו את המדיניות הזו, מה שהביא את סוויפט לתמוך בשירות. הקליפ הועלה באופן רשמי לערוץ ה-Vevo שלה ביוטיוב ב-13 באפריל 2016.
סוויפט כללה את השיר ברשימת השירים של "The 1989 World Tour". בנוסף לכך, הופיעה עימו בתחרות מרוצי מכוניות בארצות הברית ובאירוע מיוחד שהתרחש לפני משחק הספורבול.
קרדיטים וצוות
כל הקרדיטים שלהלן לקוחים מהערות האלבום של 1989.
ז'ילברטו
{{פירושונים|
BM-14
BM-14 המכונה גם RPU-14 הוא משגר רקטות סובייטי רב-קני (כ-16 קנים), שיוצר על ידי ברית המועצות.
מפרט
הרקטות של ה-BM-14 יכולות להתחמש בראש נפץ כימי, עשן או קונבנציונלי.
הרקטות יכולות להגיע עד כ-9.8 ק"מ בערך וראש הנפץ שלהן שוקל 8 ק"ג. ל-BM-14 גרסאות בעלות 17 קנים. המשגר לא מדויק בגלל שחסרה מערכת כוונון אך הוא יעיל מאוד בהפצצות שטח. ה-BM-14 כמעט זהה ל-BM-13 קטיושה.
זכויות להט"ב בבלארוס
לסביות, הומואים, טרנסג'נדרים וביסקסואלים (להט"ב) בבלארוס מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית של גברים ונשים חוקית במדינה מאז 1994, אך משקי בית בראשות זוגות חד מיניים אינם זכאים לאותן הכרות משפטיות העומדת לרשות זוגות נשואים הטרוסקסואלים.
במהלך ההפגנות בבלארוס בין השנים 2020–2021 נגד הנשיא אלכסנדר לוקשנקו אשר אופיינו בסמל המחאות - דגלה הקודם של המדינה (1991-1995) הן בבלארוס והן ברחבי העולם, פעילי זכויות להט"ב הפגינו לעיתים יחד עם דגל הגאווה לצידו עבור הפגנת סולידריות עם קהילת הלהט"ב הבלארוסית.
מעמד בחוק
בעודה חלק מברית המועצות, בלארוס השתמשה בחוקים המשותפים לכל הרפובליקות הסובייטיות. ככזו, הומוסקסואליות נחשבה פלילית בשטחה. עם זאת, יחסים הומוסקסואלים בין נשים מעולם לא היו בלתי חוקיים בבלארוס אם כי לסביות היו עלולות להישלח למוסדות לחולי נפש אם התגלתה נטייתן החד מינית, בעוד שיחסים בין גברים הועמדו לדין לעיתים תכופות. מילים כמו הומוסקסואליות או גיי לא היו נוכחות בשום קוד סובייטי ומערכת המשפט הסובייטית השתמשה במונח "סדום" בעת העמדות לדין בנושא.